ועדת החוקה, חוק ומשפט, כנסת 19, פרוטוקול מספר 118, 2014-01-20 10:00

דוד רותם: בוקר טוב, תקנות בתי המשפט (סדרי דין בבקשה לאסור או להתיר פרסום שם חשוד), התשע"ד-2013.

<דורית ואג: איפה נחמן?

דוד רותם: נחמן תיכף מפיל את הרביזיה שלו כי הוא לא מגיע.

<דורית ואג: הודענו להם שזה ב-10:00 בול.

דוד רותם: בוקר טוב, רבותי, אנחנו נפתח את הדיון בתקנות בתי המשפט (סדרי דין בבקשה לאסור או להתיר פרסום שם חשוד), התשע"ד-2013.

דוד רותם: יש לנו בקשה לרביזיה של חבר הכנסת נחמן שי.

דוד רותם: הוא לא נמצא.

דוד רותם: איננו.

דוד רותם: מי בעד הרביזיה?

אברהם מיכאלי: אפשר להודיע לתקשורת שהוא הגיש רביזיה.

דוד רותם: הוא הגיש רביזיה, הודעתי לו שהרביזיה שלו תתקיים בשעה 10:00 ושהיא תיפול היום, אז אנחנו עכשיו נצביע על הבקשה לרביזיה שהוא מבקש שאם נאסר פרסום שמו של חשוד, יתקיים דיון בתוך שבעה ימים בנוכחות התקשורת.

דוד רותם: לחכות לו?

אברהם מיכאלי: אני לא יודע.

אברהם מיכאלי: אתה פוחד מנחמן או מהתקשרות?

אברהם מיכאלי: תחליט.

דוד רותם: אני לא פוחד לא מנחמן ולא מהתקשורת.

דוד רותם: אני שואל - - -

אברהם מיכאלי: אם היתה רביזיה של מישהו אחר כבר היית מפיל אותה מזמן.

דוד רותם: מכיוון שנחמן איננו, אני לא בטוח שאני צריך להצביע.

אברהם מיכאלי: תצביע.

דוד רותם: מכיוון שהוא לא הגיע, אני לא צריך להצביע.

אברהם מיכאלי: תצביע.

אלעזר שטרן: תצביע.

דוד רותם: אתם רוצים שאני אצביע.

דוד רותם: מי בעד הרביזיה?

דוד רותם: אין.

דוד רותם: מי נגד הרביזיה?

דוד רותם: פה אחד.

דוד רותם: נגד הבקשה לרביזיה – פה אחד

דוד רותם: הרביזיה נפלה פה אחד.

דוד רותם: תודה רבה, רבותי.

אברהם מיכאלי: יש עוד רביזיה.

<יפעת רווה: יש עוד רביזיה.

דוד רותם: אתמול בלילה אני מבין שהשר לביטחון פנים החליט להגיש רביזיה.

דוד רותם: מי רוצה לנמק את הרביזיה שלו?

<יפעת רווה: אני אנמק.

אברהם מיכאלי: על מה?

אברהם מיכאלי: גם הוא פוחד מהתקשורת?

דוד רותם: אני שואל מי רוצה לנמק ולהסביר את הרביזיה שהגיש השר.

דוד רותם: רבותי, אם אף אחד לא רוצה לנמק את זה, אני מוכן להצביע גם על זה ולהפיל לכם את הרביזיה.

<יפעת רווה: העניין היה - - -

<איילת לוי: אנחנו רוצים לנמק.

דוד רותם: בבקשה.

<איילת לוי: לא חשוב אם משרד המשפטים מנמק או משרד הפנים מנמק, הממשלה רוצה להגיש - - -

דוד רותם: לא חשוב, רק שמישהו שינמק, כי אחרת אני - - -

<דורית ואג: אפשר קצת שקט פה?

<איילת לוי: לא אנחנו עושים את הרעש.

<יפעת רווה: הקושי שהעלתה הוועדה בדיון הקודם היה, מחד גיסא, החשש שאדם יגיע לקראת סוף 48 השעות ולא יספיק להגיש את הבקשה, מצד שני, אנחנו לא רוצים שהדבר הזה, גם במקרים חריגים, ישמש איזה כלי לשיבוש החקירה, לכן מצאנו - - -

דוד רותם: אני לא מבין, אם הוא לא יוצא מהחדר איזה שיבוש חקירה יש?

<יפעת רווה: זה תסביר הממשלה.

<איילת לוי: השיבוש הוא בזה שהוא יכול להפסיק - - -

דוד רותם: המשטרה תסביר?

דוד רותם: היא לא מסוגלת להסביר כי היא כבר הדליפה את זה עוד לפני שהוא הוזמן.

<קובי עזרא: אדוני, בוקר טוב.

<קובי עזרא: החשש שלנו שתהיה הפסקה של החקירה מצדו של הנחקר, בלי שלמעשה החוקר שולט בזה.

<קובי עזרא: הפסקת החקירה יכולה להיות מכוונת לצרכים שלו והיא יכולה להשפיע על החקירה שלא לטובתה, וחשבנו שנכון, כמו בנושאים אחרים, שהשליטה על התהליך הזה יהיה בידי המשטרה ולא בידי הנחקר, כאשר לנו אין שום מטרה שלא לאפשר את ניצול הזכות הזאת למי שמבקש.

<קובי עזרא: זה ברור, אנחנו גם ערים לחשיבות של זה ונעשה הכול כדי שזה יהיה - - -

דוד רותם: האם אתם מסכימים שאם מחליטים שלא להפסיק את החקירה יהיה מסמך על-ידי הממונה על החקירה שיכתוב למה הוא חושב שאסור להפסיק את החקירה?

<איילת לוי: זה היה הנוסח הראשון, אדוני.

<יפעת רווה: זה היה הנוסח המקורי.

<יפעת רווה: אתם רוצים, אפשר להוסיף את זה.

<יפעת רווה: אין בעיה.

אורי מקלב: הזמן לא ייחשב.

אורי מקלב: לתת הארכה ששעון החול לא יפסיק, דהיינו, אם יש חשיבות להמשיך את החקירה - -

<יפעת רווה: בנוסח הזה לא צריך את זה, כי נותנים לו הזדמנות מראש.

אורי מקלב: - - אז 48 שעות לא יכולות להיות - - -

<יפעת רווה: זה נוסח שפותר את הבעיה בצורה אחרת.

<יפעת רווה: נותנים לו הזדמנות מלכתחילה, אומרים לו.

<נעמה מנחמי: הנוסח שאנחנו מציעים עכשיו - - -

דוד רותם: רבותי, מי בעד הרביזיה של השר לביטחון פנים?

דוד רותם: אני מצביע.

דוד רותם: מי בעד הרביזיה?

יריב לוין: אני מצביע אתך.

דוד רותם: אין לך ברירה, אתה יושב-ראש הקואליציה.

<איילת לוי: שנייה.

<איילת לוי: יפעת יכולה להסביר?

<יפעת רווה: אני אסביר, כי אני רואה שחברי הכנסת - - -

עדי קול: אני רוצה הסבר מיפעת אם אפשר.

<יפעת רווה: אני אסביר.

<יפעת רווה: הנוסח המקורי שהעברנו - - -

<קריאות: - - -

דוד רותם: רבותי.

דוד רותם: רבותי.

דוד רותם: רבותי.

<יפעת רווה: הנוסח המקורי של התקנות שהעברנו אמר - - -

אורי מקלב: השר הגיש רביזיה בשם שר המשפטים?

אורי מקלב: מי הגיש את זה?

<יפעת רווה: השר לביטחון פנים.

<יפעת רווה: אני מסבירה, אבל השר לביטחון פנים הוא זה שהגיש.

<יפעת רווה: הנוסח המקורי של התקנות שהגשנו אמר שהכלל הוא שלא מפסיקים חקירה בשביל להגיש בקשה, כי אנחנו נותנים 48 שעות וסביר להניח שבתוך 48 השעות הוא ימצא את הזמן.

<יפעת רווה: אמרה הוועדה: בכל זאת עלול להיות מצב שהוא בהתחלה לא היה מאופס, במקרים שהוא לא מיוצג, הוא לא חשב על זה, הוא רוצה ברגע האחרון, ואז פתאום אומרים לו: עכשיו אתה בחקירה ואתה לא יכול.

<יפעת רווה: אמרה הוועדה: אנחנו רוצים שתופסק החקירה.

<יפעת רווה: אומרת המשטרה, ובצדק: אנחנו לא רוצים שזה יוכל לשמש כדרך להפסיק חקירה, ולכן ניסינו למצוא פתרון אחר - - -

עדי קול: לשחרר אותו מהאזיקים, לנקות את הפצעים וכל זה.

עדי קול: אני צוחקת.

<יפעת רווה: אני אתעלם מן הציניות.

עדי קול: למה את צוחקת?

עדי קול: זה מאוד עצוב, זה לא מצחיק.

<יפעת רווה: מכל מקום, ניסינו למצוא פתרון שמצד אחד מאפשר לאדם לבקש ולא הופך את הדבר הזה לבלתי הפיך, כי ברגע שעוברות 48 השעות שמו מתפרסם.

<יפעת רווה: מצד שני, לא מאפשר להפסיק חקירה רק בשביל הדבר הזה, כשיש הזדמנות לפני כן.

<יפעת רווה: לכן הפתרון הוא: "נמצא עצור שאינו מיוצג" – אנחנו מדברים על מי שלא מיוצג, כי מי שמיוצג, העורך-דין יכול לטפל בזה – "בעיצומם של הליכי חקירה, שנוכחותו בהם נדרשת להשלמתם, ומסירת הטופס והכנת הבקשה על ידי העצור מחייבת הפסקתם או דחייתם, וניתנה לעצור האפשרות להגיש את הבקשה וכן הודע לו כי אם לא יגישה כעת לא יוכל לעשות כן בזמן הקרוב" – לפני כן - - -

אורי מקלב: מתי לפני כן?

אורי מקלב: בתחילת החקירה?

<יפעת רווה: זה יכול להיות בתחילת החקירה.

<יפעת רווה: זה יכול להיות - - -

שולי מועלם-רפאלי: מדברים על 48 שעות.

אורי מקלב: זה קריטי בסיטואציה שהוא נמצא בה.

<יפעת רווה: זה נכון, בשביל זה נתנו לו - - -

אורי מקלב: כשהוא בא, אומרים לו: זה וזה, זה וזה - - -

<יפעת רווה: אדוני, בשביל זה נתנו לו 48 שעות.

<יפעת רווה: זה חוק שאנחנו הבאנו, זה לא חוק ביוזמת הכנסת.

<יפעת רווה: זה היה חוק שלנו.

<יפעת רווה: נתנו לו 48 שעות.

<יפעת רווה: במקרה הזה שניתנה לו ההזדמנות "לא תופסק חקירתו לצורך הכנת הבקשה, אלא אם כן מצא הממונה על החקירה, שהפסקת החקירה לצורך זה לא תפגע בחקירה".

אורי מקלב: המשמעות שהוא מבקש, לא ייתנו לו את זה, והוא יפסיד את ה-48 שעות - - -

<יפעת רווה: יש לו 48 שעות, נתנו לו הזדמנות.

אורי מקלב: אתם פוגעים בזכויות העציר - - -

שולי מועלם-רפאלי: זו ההזדמנות הבאה שהוא כן יוכל להגיש.

<יפעת רווה: לרוב חקירות לא נמשכות ברציפות 48 שעות.

<איילת לוי: המטרה למנוע את פרסום שמו.

<יפעת רווה: אני מזכירה שאנחנו יזמנו את החוק של 48 השעות, זו לא הצעה פרטית.

אורי מקלב: זה לא נותן לכם שום - - -

דוד רותם: מה אתה רוצה?

אורי מקלב: אני רוצה לשמוע את היועצת המשפטית אם אפשר על ההערה שלי.

אורי מקלב: היא מתייחסת להערה - - -

<נעמה מנחמי: אי-הפסקת החקירה תתאפשר אך ורק אם הוא הוזהר קודם לכן שהוא נכנס עכשיו לחקירה, ושלא תתאפשר לו בכמה השעות הקרובות האפשרות להגיש את הבקשה.

אורי מקלב: מה שאת אומרת זה לא מה שהם אומרים.

<יפעת רווה: זה מה שאמרתי.

<קריאה: זה אותו דבר.

דוד רותם: אורי, זה לא חשוב מה שהם אומרים, כאשר אנחנו מחליטים זה החשוב.

אורי מקלב: שיהיה ברור שגם אם הודיעו לו בתחילת החקירה או בתחילת המעצר שיש לו הזכויות האלה, אנחנו מודיעים לו לפני שהוא נכנס לחקירה האחרונה, אתה צריך להגיד לו קודם: אנחנו לא ניתן לך להפסיק.

אורי מקלב: אם אתה רוצה לבקש צו למניעת פרסום, תעשה את זה בתחילת החקירה האחרונה שהיא נכנסת לתוך 48 השעות.

<יפעת רווה: זה מה שאומר הנוסח.

אורי מקלב: הם אומרים שמספיק שהם אמרו לו לפני יומיים - - -

<איילת לוי: אדוני, זה מה שאומר הנוסח.

אורי מקלב: זה לא מה שאומרת היועצת המשפטית.

אורי מקלב: אתם אומרים שמספיק שאמרו לו את זה בתחילת המעצר - - -

דוד רותם: רבותי, מי בעד הרביזיה?

<יפעת רווה: תקראו את הנוסח, זה מה שזה אומר.

<יפעת רווה: אין פער בין מה שאני אומרת לפרשנות.

<איילת לוי: הנוסח "וכן הודע לו כי אם לא יגישה כעת לא יוכל לעשות כן בזמן הקרוב".

<נעמה מנחמי: כלומר, אי-אפשר יהיה להגיד לו עכשיו ולהחיל את זה על השבועיים הקרובים, על השבוע הקרוב, גם על היומיים.

<נעמה מנחמי: אנחנו מדברים על פרק זמן קרוב.

<נעמה מנחמי: נראה לי שיש כאן קונצנזוס שמדובר על כמה שעות בודדות.

<נעמה מנחמי: אתה נכנס עכשיו לחקירה, או שתגיש עכשיו או שלא תתאפשר לך הזדמנות.

אורי מקלב: אם כך, זה משהו אחר.

דוד רותם: מי בעד הרביזיה של השר לביטחון פנים?

<דורית ואג: שלושה.

דוד רותם: מי נגד הרביזיה?

<דורית ואג: מי נגד הרביזיה?

<דורית ואג: שלושה.

דוד רותם: תודה רבה, הרביזיה התקבלה.

<דורית ואג: לא.

<דורית ואג: תיקו זה לא התקבלה.

דוד רותם: אתם רוצים שאני אעשה עכשיו רביזיה על הרביזיה?

אורי מקלב: אתה לא יכול.

<סיגל קוגוט: תצרף את קולך.

אברהם מיכאלי: אתה פחדן עכשיו.

דוד רותם: אני אצטרך לצרף את קולי, מה אני אעשה, גם יריב יצביע.

אברהם מיכאלי: אתה פחדן.

דוד רותם: אני פחדן, ודאי.

דוד רותם: אני לא מבין - - -

אורי מקלב: אתה מצרף את קולך או לא?

אברהם מיכאלי: אתה פחדן.

אורי מקלב: או שיש הצבעה או שאין הצבעה.

דב חנין: נגמרה ההצבעה.

אורי מקלב: נגמרה ההצבעה, אתה לא יכול לעשות את זה.

דוד רותם: אני מבקש רביזיה על ההצבעה הזאת.

אורי מקלב: אפשר רביזיה על רביזיה?

אחמד טיבי: בישראל ביתנו אפשר, פה אין.

<נעמה מנחמי: הוא יכול לצרף את קולו.

דוד רותם: אני מגיש רביזיה על ההחלטה לדחות את הרביזיה.

דב חנין: אין אפשרות לרביזיה כזאת.

אורי מקלב: אתה יכול לספור את תוצאות ההצבעה?

דוד רותם: למה אין?

דוד רותם: אני מבקש רביזיה על ההצבעה.

דב חנין: אדוני יושב-ראש הוועדה, עם כל הכבוד והערכה, אין אפשרות כזאת.

דוד רותם: אני רוצה לצרף את קולי.

דוד רותם: אני מצרף את קולי.

דב חנין: אבל ההצבעה הסתיימה.

דוד רותם: היא לא הסתיימה, כי אני מסיים אותה כשאני מודיע על ההחלטה.

אורי מקלב: אתה יכול לעשות הצבעה שנדע מי - - -

דוד רותם: אני רוצה לעשות הצבעה עכשיו.

דוד רותם: מי בעד הרביזיה של השר לביטחון פנים?

<נעמה מנחמי: אנחנו מצביעים על הנוסח עצמו ולא על הבקשה לרביזיה.

דוד רותם: על הבקשה לרביזיה.

<דורית ואג: ארבעה בעד.

<נעמה מנחמי: ארבעה.

דוד רותם: אני מצביע על הרביזיה, עכשיו אני אדון בנוסח.

אורי מקלב: זה מי בעד.

אורי מקלב: עכשיו מי נגד.

<קריאה: גם שטרן לא היה, גם שטרן בעד.

אלעזר שטרן: על מה זה?

אורי מקלב: לא ראיתי דבר כזה.

אורי מקלב: לא ראיתי דבר כזה.

דוד רותם: רבותי, הרביזיה נדחתה.

אורי מקלב: מי נגד?

דוד רותם: הבקשה לרביזיה התקבלה.

אחמד טיבי: אני קורא למשטרה לפתוח בחקירה על ההצבעה הזאת.

אחמד טיבי: ..

דוד רותם: מי נגד?

אורי מקלב: לא ראיתי דבר כזה.

אורי מקלב: אנשים לא היו בחדר.

אורי מקלב: מי נגד?

דוד רותם: רק אתה.

<דורית ואג: אני לא יכולה ככה לספור.

דוד רותם: רבותי, אני מבקש שקט.

דוד רותם: אני שואל מי נגד הרביזיה, שירים את ידו.

אחמד טיבי: אברהים צרצור מצביע, הוא חבר הוועדה.

אורי מקלב: מי אצלכם?

דב חנין: אין לנו.

<דורית ואג: שלושה.

דוד רותם: שלושה.

דוד רותם: תודה רבה.

דוד רותם: בעד הרביזיה – רוב

דוד רותם: הבקשה לרביזיה נתקבלה.

דוד רותם: הבקשה לרביזיה התקבלה.

אורי מקלב: אנחנו מדינה דמוקרטית?

דוד רותם: מדינה מאוד דמוקרטית.

אורי מקלב: כמעט כמו מצרים – 98%.

דוד רותם: התיקון לסעיף כפי שהוצע.

אורי מקלב: לא ראיתי דבר כזה, אנשים שלא היו בחדר בזמן ההצבעה נכנסו והם מצטרפים להצבעה.

אורי מקלב: לא ייאמן.

דוד רותם: מה לא ייאמן?

דוד רותם: זה היום הראשון - - -

אורי מקלב: אחרי שכבר אמרת שאתה מצרף את קולך אנשים נכנסו לחדר הוועדה, הם מצטרפים וככה אתה עושה הצבעה.

אורי מקלב: זה לא ייאמן.

אורי מקלב: אתה, למשל.

אלעזר שטרן: לא נכון, אתה טועה.

אורי מקלב: היו אנשים, לא היית כאן.

דוד רותם: אורי, תודה.

אלעזר שטרן: ישבתי פה עשר דקות, אתה דיברת כל הזמן.

דוד רותם: אני מבקש להקריא את הנוסח שהיועצת המשפטית מציעה אחרי שנתקבלה הבקשה לרביזיה.

אורי מקלב: פוגעים באופן סדיר בזכויות העציר וזה חלק מזכויות האזרח.

<נעמה מנחמי: אנחנו מציעים נוסח מוסכם.

<נעמה מנחמי: אני קוראת רק את סעיף 3(ד).

<איילת לוי: הוא לא עציר, אדוני, הוא רק נחקר.

אורי מקלב: הוא נעצר ל-48 שעות.

<איילת לוי: אדוני, נותנים לו הזדמנות.

<איילת לוי: מאפשרים לו להשמיע את קולו.

אורי מקלב: הייתי בדיון, לא באתי עכשיו להצביע.

אברהם מיכאלי: לא שמעו, לא ידעו.

אורי מקלב: הייתי בדיון, ראיתי בדיוק - - -

דוד רותם: אורי, תודה רבה לך.

אורי מקלב: באתי לעזור לך.

אורי מקלב: אתה אוהב הצבעות דורסניות ובאתי לעזור לך לעשות את זה.

אורי מקלב: אני גם יודע מה היתה הדעה שלך לאורך כל הדיון, כי אני השתתפתי בדיון.

אורי מקלב: אתה הרי הובלת את המהלך הזה לאפשר זכויות לעציר.

<נעמה מנחמי: חבר הכנסת מקלב, השאלה היא מה האלטרנטיבה.

<נעמה מנחמי: כלומר, האם התקנות האלה ייחתמו בנוסח - - -

אורי מקלב: - - -

דוד רותם: רבותי.

דוד רותם: רבותי.

דוד רותם: עדי.

דוד רותם: אלעזר.

דוד רותם: מקלב, תודה רבה.

דוד רותם: עכשיו אני רוצה להקריא את הסעיף כפי שהיועצת המשפטית מציעה אותו.

דוד רותם: בבקשה.

<נעמה מנחמי: זה נוסח מוסכם שגובש עם המשטרה.

<נעמה מנחמי: סעיף 3(ד) – "נמצא עצור שאינו מיוצג בעיצומם של הליכי חקירה, שנוכחותו בהם נדרשת להשלמתם, ומסירת הטופס והכנת הבקשה על ידי העצור מחייבת הפסקתם או דחייתם, וניתנה לעצור האפשרות להגיש את הבקשה וכן הודע לו כי אם לא יגישה כעת לא יוכל לעשות כן בזמן הקרוב – לא תופסק חקירתו לצורך הכנת הבקשה, אלא אם כן מצא הממונה על החקירה, שהפסקת החקירה לצורך זה לא תפקע בחקירה".

דוד רותם: תודה רבה.

דוד רותם: רבותי, מי בעד הניסוח שהיועצת המשפטית הקריאה?

אלעזר שטרן: אפשר לראות את זה?

<נעמה מנחמי: זה אצלך.

דוד רותם: מי בעד הניסוח הזה של התקנה?

אורי מקלב: זה ניסוח בעקבות הרביזיה?

<נעמה מנחמי: כן.

אורית סטרוק: אפשר לראות את זה?

דוד רותם: אני לא מבין למה לא הגעת לפני זמן כדי לראות את זה?

דוד רותם: גם שלחו לך את זה - - -

אורית סטרוק: היה פקק בדרך.

דב חנין: את הנוסח הזה קראו עכשיו?

דב חנין: איך אנחנו יכולים לראות אותו?

דוד רותם: שלחו לכם את זה גם באי-מייל.

<דורית ואג: חילקנו את זה על השולחן.

אורי מקלב: השולחן הזה ריק, יש רק ניירות טיוטה, אין כאן שום דבר.

שולי מועלם-רפאלי: זה היה גם בדיון הקודם שהם דיברו על זה.

אורי מקלב: לא הנוסח המתוקן.

דוד רותם: תודה, רבותי, מי בעד הניסוח כפי שהוא מוצע?

<דורית ואג: חמישה.

אורית סטרוק: אי-אפשר לראות את זה?

אורית סטרוק: אני רוצה להבין.

דוד רותם: זה נמצא על השולחן שלך, תחפשי לך את זה.

דוד רותם: אני צריך לעבוד אצלך?

דוד רותם: הפסקתי לעבוד אצלך, אני התפטרתי.

אורי מקלב: תעשו את זה בישיבות הנהלת הקואליציה.

אורי מקלב: למה אתם עושים את זה פה?

אורי מקלב: נו, מי נגד?

דוד רותם: מי נגד?

<דורית ואג: שלושה.

<דורית ואג: בעד – 5

<דורית ואג: תקנה 3(ד), כפי שקראה היועצת המשפטית של הוועדה, אושרה.

דוד רותם: תודה רבה.

דוד רותם: התיקון נתקבל בחמישה נגד שלושה.

<דורית ואג: חמשה בעד, שלושה נגד.

דוד רותם: תודה רבה.

אברהם מיכאלי: דמוקרטיה לתפארת.

דוד רותם: התקנות מאושרות בנוסח שסיכמנו עליו.

דוד רותם: מי בעד?

דוד רותם: מי נגד?

דוד רותם: בעד – פה אחד

אורי מקלב: אנחנו ענייניים.

אברהם מיכאלי: כבר אישרנו את התקנות האלה בלי הקשקושיאדה שהוספת הבוקר.

דוד רותם: תודה רבה.

דוד רותם: התקנות האלה מאושרות.

דוד רותם: משטרת ישראל, בפעם הבאה כשאתם רוצים רביזיה, תגישו את זה בזמן, כי אחרת תחכו חודשים עד שאני אדון בה.

אורי מקלב: לא יכול להיות שחברי ועדה יראו את זה בדיון.

אורי מקלב: מקבלים החלטות על דעת כולם, מגיע השר לביטחון פנים, יש לחץ של המשטרה, ומשנים פה החלטות בגלל שהמשטרה לא חשבה.

אורי מקלב: לא היתה ועדה מקצועית כמונו.

אורי מקלב: אנחנו יושבים ועושים צחוק מכל הדיונים שלנו.

דוד רותם: שמעת פעם על המושג "רביזיה"?

אורי מקלב: היית יושב-ראש, אתה הובלת, זה לא דבר מהותי ולא קריטי, וכך זה נראה.

דוד רותם: שאלתי אותך אם שמעת פעם על המושג רביזיה.

אורי מקלב: אתה יודע שאני אלוף הרביזיות בוועדת החוקה בקדנציה הזאת.

אורי מקלב: על מה הוא ביקש רביזיה?

אורי מקלב: אפשר לחשוב שהעולם התהפך – הפסקת חקירה באמצע.